**RAHVAKÜSITLUS VIHULA VALLAS**

Seoses Vabariigi Valitsuse ettepanekuga **Haljala valla, Rakvere valla, Sõmeru valla ja Vihula valla ühinemiseks** üheks omavalitsusüksuseks korraldatakse rahvaküsitlus Vihula vallas

**21.** ja **23.aprillil 2017** **kell 10 – 18** järgmistes küsitluspunktides:

* Karepa külas **raamatukogus;**
* Vihula külas **lasteaias**;
* Võsu alevikus **rannaklubis;**
* Võsupere külas **külakeskuses;**
* Käsmu külas **rahvamajas.**

**Elektrooniliselt** korraldatakse küsitlus veebikeskkonnas VOLIS, kuhu saab siseneda Vihula valla veebilehe [www.vihula.ee](http://www.vihula.ee) kaudu, **21.aprillil 2017** alates **kell 08.00** kuni **kell 20.00.**

Küsitluslehele on kantud küsimus:

**„Kas olete nõus Haljala valla, Rakvere valla, Sõmeru valla ja Vihula valla ühinemisega üheks omavalitsusüksuseks?“**. Vastusevariandid on „JAH“/„EI“.

Küsitlusest on õigus osa võtta igal küsitluse ajaks vähemalt 16-aastaseks saanud isikul, kelle Eesti rahvastikuregistrisse kantud elukohaks on Vihula vald.

Küsitluses osalemiseks palume kindlasti kaasa võtta kehtiv isikut tõendav dokument.

Kui isiku tervislik seisund või mõni muu mõjuv põhjus on takistuseks tema osalemisele küsitluskohas toimuval küsitlusel, võib taotleda küsitluslehe täitmist kodus. Selleks peab isik esitama taotluse hiljemalt **23. aprilliks 2017 kella 14.00** aadressil Mere tn 6 Võsu alevik, Vihula vald, Lääne-Virumaa, 45501 või e-posti aadressil [vald@vihula.ee](mailto:vald@vihula.ee) .